200-urni tečaj za učitelja joge v Mariboru
2025-04-12 09:00 - 2026-03-21 18:00 (Europe/Paris) | Okolica / Asteya studio, Miklavčeva ulica 7, 2000 Maribor
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge.
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge. V skladu z modrostjo in tradicijo joge, ajurvede, petih elementov ter sodobnega razumevanja anatomije in biomehanike boste preoblikovali svojo lastno prakso in zapustili to usposabljanje samozavestno in kompetentno za poučevanje organske, integralne metode Spanda Vinyasa. Tečaj je odlična izbira za vse, ki vas zanima bolj dinamična vadba – vinyasa joga.
Velika prednost tečaja je, da vas naučimo Spanda metode sekvenciranja jogijskih ur. To pomeni, da pridobite zelo strukturirano, logično in organizirano metodo, s katero lahko učinkovito učite tako popolne začetnike kot tudi tiste, ki imajo že nekaj izkušenj z vadbo asan.
Poleg tega vas spoznamo tudi z zahtevnejšo Spanda Tattva Flow jogo, ki je primerna za naprednejše praktike. Fizični del tečaja izvajamo na srečanjih v Asteya studiu, medtem ko teoretični del predelate v svojem tempu preko vnaprej posnetih predavanj.

Povezava do originalnega članka

Branko Koniček: Zapuščine
2025-09-17 18:00 - 2025-10-31 20:30 | Maribor center / Preddvorana
Zbirka fotografskega eseja Branka Konička nas popelje v čas in prostore, kjer ni ljudi.
Vljudno vabljeni na otvoritev fotografske razstave Branka Konička “ZAPUŠČINE”, ki poteka v okviru Festivala fotografije Maribor.
Na tej razstavi avtor raziskuje odnos naše družbe do kulturne dediščine – ali jo negujemo ali pa pustimo, da propada. Skozi infrardeči pogled nam ponuja razmislek o tem, kako ravnamo z zapuščino, ki so nam jo zaupali naši predniki in tisto, ki jo puščamo za seboj mi.
Zbirka fotografskega eseja Branka Konička nas popelje v čas in prostore, kjer ni ljudi. Zgradili smo poti, da nas pripeljejo nazaj, a to, da bi lahko izvedeli, zakaj so se poti sploh naredile, so misteriozna uganka popotovanja. Redkokdaj vidimo iz druge perspektive, še posebej, ko hodimo mimo z drugim namenom.
Branko Koniček je s fotografskim esejem predstavil ganljiv in misel spodbujajoč afekt nostalgije in zapuščine. Z zbirko nas opozarja in do neke mere tudi graja, naj bomo pozorni na preteklost. S svojimi fotografijami zares ujame čudovit čas, ostane v zunanjosti zgradb, počasti dušo arhitekture in naravne elemente uporablja za edinstveno ohranjanje omenjenega afekta. Izpostavlja slike brez ljudi, saj je dovolj že, da objasni, kaj smo ustvarili in kaj od tega ostaja. Sporoča nam, da se staramo in da starost predstavlja živeto življenje in ohranjanje. Narava je toplina in v objektivu zajeti fantazijski štirje letni časi v intervalnem razmerju, pogojeni v pomladni razcvetelosti, v neomajni minljivosti in časovnem relativizmu, so neizpodbiten zakon Matere narave. Gledalec in fotograf sta bralec in pripovedovalec v tukaj in sedaj z učiteljico preteklosti in zgodovine. Če vidimo sliko, kaj je prvinska, očitna stvar, ki jo bomo videli?
Sporočilo dediščine, sled preteklosti, ki sedaj pravi: »Narava mi dovoli, da sem star, zato sem še tukaj.«
Tinkara Roza Kosi
mag. zakonskih in družinskih študijev

Branko Koniček, AFIAP
Fotoklub Maribor
Branko Koniček se je rodil leta 1957 in je član Fotokluba Maribor od leta 1981.
S svojo fotografsko ustvarjalnostjo je sodeloval na več kot 200 razstavah po vsem svetu, kjer je bilo sprejetih več kot 500 njegovih fotografij. Prejel je 28 nagrad in pohval, večkrat se je predstavil tudi na samostojnih razstavah doma in v tujini.
V Fotoklubu Maribor je aktivno deloval na številnih področjih. Z veliko predanostjo se je zavzemal za razvoj in ugled kluba, umetniškega ateljeja ter Fotogalerije Stolp. Za svoje delo je prejel naziv zaslužnega člana. Leta 2006 mu je Zveza kulturnih društev Maribor podelila priznanje z plaketo za izjemen prispevek k dosežkom mariborskega fotografskega kroga. Branko Koniček ustvarja izključno v tehniki digitalne infrardeče črno-bele fotografije, kjer dosega izjemne uspehe in prepoznavnost.

Povezava do originalnega članka

Otroški abonma CEPETAVČEK
2025-10-04 00:00 - 2026-03-06 00:00 | Okolica / Mariborska cesta 26, 2352 Selnica ob Dravi
Otroški abonma CEPETAVČEK 2025/26
Sobota, 4. 10. 2025, ob 10.00, dvorana Zinke Zorko v Hramu kulture Arnolda Tovornika

NA DVORIŠČU – glasbena predstava z Romano Krajnčan in Danielom Malalanom (Slovensko stalno gledališče Trst in Dream Art)

Sobota, 8. 11. 2025, ob 10.00, dvorana Zinke Zorko v Hramu kulture Arnolda Tovornika

BUČA DEBELUČA – gostuje gledališče PRAVLJIČARNA

Sobota, 6. 12. 2025, ob 10.00, dvorana Zinke Zorko v Hramu kulture Arnolda Tovornika

PRAZNIČNA POMOČ – gostuje gledališče PIKA POKA

Sobota, 10. 1. 2026, ob 10.00, dvorana Zinke Zorko v Hramu kulture Arnolda Tovornika

ŽIV ŽAV – Zajtrk je zdrav – gostuje gledališče KU-KUC

Sobota, 7. 2. 2026, ob 10.00, dvorana Zinke Zorko v Hramu kulture Arnolda Tovornika

DEŽELA ZIM-BIM-BIM – gostuje Miškino gledališče

Sobota, 6. 3. 2026, ob 10.00, dvorana Zinke Zorko v Hramu kulture Arnolda Tovornika

PREDSTAVA PRESENEČENJA – izdamo lahko le to, da bomo ustvarjali in plesali.

Povezava do originalnega članka

Arhitekt Ivan Vurnik: nekoč in danes, 1884–2024
2025-10-04 11:00 - 2025-11-30 00:00 | Maribor center / promenada Mestnega parka, Ulica heroja Tomšiča
Ivan Vurnik je bil eden izmed osrednjih arhitektov slovenskega modernizma, ustanovni profesor ljubljanske arhitekturne šole, inovator in umetnik.
Razstavo Arhitekt Ivan Vurnik: nekoč in danes, 1884–2024 odpiramo na promenadi Mestnega parka v soboto, 4. oktobra 2025, ob 11.00.
Na promenadi Mestnega parka predstavljamo razstavo o delu Ivana Vurnika, enega izmed osrednjih arhitektov slovenskega modernizma, ustanovnega profesorja ljubljanske arhitekturne šole, inovatorja in umetnika. Razstava želi opozoriti na arhitektova vodilna in nekatera manj znana dela, kot so nadškofijska kapela v Trstu, sanatorij na Golniku, Sokolski dom na Taboru v Ljubljani, Aljaževa kapela v Vratih, delavsko naselje v Mariboru, kopališče Obla Gorica v Radovljici, spomenik skladatelju Juriju Fleišmanu v Beričevem pri Ljubljani in urbanistična ureditev Bleda.
S t.i. »delavsko kolonijo« iz 1920-ih let na Taboru – danes poznano kot Vurnikova kolonija – se je Vurnik vpisal v arhitekturno zgodovino Maribora. Stanovanjska kolonija, ki se razprostira na 50.000 m² ter združuje 211 vrstnih hiš ter jo je Vurnik zasnoval za uslužbence mestnega urada za zavarovanje delavcev, je arhitektov edini izveden urbanistični projekt, prvi primer »vrtnega mesta« in prvi primer reševanja stanovanjskega vprašanja pri nas.
Ivan Vurnik pripada prvi generaciji visokošolsko izobraženih slovenskih arhitektov, ki so se šolali na Dunaju, in so vsestransko zaznamovali slovensko arhitekturno dogajanje. Vurnik je bil med četverico, kamor sodijo še starejši Maks Fabiani (1865–1962), Ivan Jager (1871–1959) in Jože Plečnik (1872–1957), najmlajši, a ga je doletela zahtevna naloga, leta 1919 postaviti na noge na novi Univerzi v Ljubljani ustanovljen Oddelek za arhitekturo Tehniške fakultete. Bil je človek raznolikih sposobnosti in vsestranski tako kot arhitekt, urbanist, oblikovalec, pedagog in raziskovalec. V svojem profesionalnem delu je izhajal iz družinske podobarske tradicije in se skladno s časovnimi premenami navduševal nad raznovrstnimi tokovi, vse od secesijskih vzorov, ekspresionističnih prvin, romantičnega iskanja narodnega sloga in dekorativnih pobud pa vse do funkcionalizma, kar je bilo vedno osnovano na trdnem znanju. Zaradi strokovnih nesoglasij sta leta 1925 s Plečnikom organizirala študijski pouk ljubljanske šole v dveh ločenih seminarjih, kjer je Vurnikova šola, kot alternativa Plečnikovi, predstavljala bolj sodoben arhitekturni svet. Vurnik je sledil tehničnemu napredku in novodobnim trendom razvoja arhitekturne stroke v svetu ter je s svojim projektantskim in pedagoškim delom bil pionir uvajanja sodobnih arhitekturnih rešitev.
Razstavo sta ob 140. obletnici rojstva Ivana Vurnika pripravila Center arhitekture Slovenije in Muzej za arhitekturo in oblikovanje ter na novo osvetlila arhitektov opus in predstavila njegov vpliv na razvoj slovenske arhitekture. Arhitektova osrednja dela so predstavljena z reprodukcijami originalnih načrtov, ohranjenih fotografij ter s sodobnimi fotografijami arhitekturnega fotografa Mirana Kambiča. Fotografije današnjega stanja izražajo odnos uporabnikov do arhitekture, ohranjanja le-te, skrb zanjo in hkrati njeno preoblikovanje skozi prostor časa.
Razstava in program sta nastala v okviru Vurnikovih dni 2025 v produkciji in v sodelovanju s Centrom arhitekture Slovenije, ob podpori Mestne občine Maribor in Krajevne skupnosti Radovljica.
Generalni pokrovitelj projekta v Mariboru je Energija Plus.

Povezava do originalnega članka

Emir Osmić: Arhitektura spominov
2025-10-09 10:00 - 2025-10-31 15:00 | Maribor center / Razstavišče Vetrinjski
Razstava Arhitektura spomina zajema 20 let umetniškega ustvarjanja Emira Osmića in združuje cikle Vojna in umetnost, Vojak, Portret, Stare igrače in Ulica.
Arhitektura in spomin sta povezana na številne načine. Narativno vrednost arhitekturnih elementov lahko spremljamo od zgodnjih civilizacij dalje. Vile v Pompejih so ohranile prikaze ritualov in mitoloških zgodb, Partenon pripoveduje o grški religiji, Romanske cerkve so v svojo arhitekturo vključevale podobe, ki so tudi nepismenim pripovedovale biblijske zgodbe, neoklasicizem je produciral ogromno število arhitekturnega kiparskega okrasja alegorij zgodovine, Brâncuşijev komemorativni park v Târgu Jiu omogoča, da se skozi spomine sprehodimo, z njimi vzpostavimo fizični stik. Vse to so znana zgodovinska dejstva, a manjkrat se vprašamo o osebni arhitekturi, ki nosi naše spomine, kako jih oblikuje in kako je zgrajen spomin sam?
Razstava Arhitektura spomina zajema 20 let umetniškega ustvarjanja Emira Osmića in združuje cikle Vojna in umetnost, Vojak, Portret, Stare igrače in Ulica. Lahko jo razumemo kot retrospektivno razstavo, a vendarle bi bila to poenostavitev, saj umetnik k svojim delom pristopa kot k živečim bitjem, ki se mestoma spreminjajo, skozi leta pridobivajo nove detajle in se kot kolaži plastijo z inserti del iz druge dobe. Temu primerno je tudi tehnika del kombinirana, a vedno, tudi v primeru digitalnih del, temeljena na liniji, risbi, ki se razveja v končno podobo. Gre za vpogled v enotnost umetnikovega intimnega doživljanja, ki funkcionira kot dnevnik ali daljši roman. Prek poglabljanja v kontinuiteto sloga in spremembe, ki vznikajo v njem med obdobji, se pred nami izriše umetnikova percepcija lastnih spominov in doživljanj, ki nastajajo v kombinaciji sloga nadrealistične težnje k podzavestnim vzgibom in ekspresionistične želje po neposredni umetniški akciji. V osredju je vizualizacija spomina, ki se skozi umetnost Emirja Osmića izraža predvsem prek motrenja človeka v čustveno razgaljeni obliki ter predmetov, ki človeka obkrožajo med ključnimi impresijami. Na kakšen način se odtisnemo na objekte in prostore kot so dedkova vrata, domače ulice, stare igrače, stavbe, kjer smo preživljali čas in kako se vzpostavi recipročnost tega odtisa?
V delih je prisoten odmev vojne, ki je zaznamovala življenje umetnika. Obrazi, ki se pojavljajo med abstrakcijo so oropani človeške pojavnosti, surovo izpostavljeni v obliki, ki ji je nemogoče določiti spol, starost, izvor. Zaradi njihove oblikovne rudimentarnosti predstavljajo esenco običajnega človeka, ki ga definira doživljanje in izraz čustev ob soočenju s katastrofo, pretresom in načini za preživetje. Na delih so bitja bivajoča v nedoločljivih prostorih, kjer se elementi medsebojno spajajo in plastijo, variirajo med jasno določenimi prostori in razpršenimi oblikami, ki pojavno imitirajo naše načine spominjanja, kjer se prej nepovezane dobe, prostori, ljudje in objekti lahko prepletejo v novo celoto, ki gradi naše pojmovanje obstoja. Umetnik figure mučenikov povzdigne v svetniški status in prek umestitve v psihološke krajine omogoči komunikacijo med materialnim ter sublimnim. Loči jih od singularnega dogodka in jih vpne v kolektivno izkušnjo. Arhitektura spomina oblikuje časovnico, a ne le časovnico umetnikovega razvoja, temveč vsega kar se je vanj vpilo skozi leta in časovnico odtisov, ki so jih ljudje okrog njega puščali na času. Skozi dedkova vrata stopimo na ulico, med ljudi, konotacije, zgodbe in oblike v katere se strnejo.
Sara Nuša Golob Grabner
Emir Osmić (r. 1985, Mostar, BiH) je diplomiral iz slikarstva na Akademiji likovnih umetnosti v Sarajevu (BiH, 2010) na Pedagoškem oddelku pri prof. Radoslavu Tadiću, s temo “Vojna in umetnost”. Leta 2004 je zaključil Srednjo šolo za uporabne umetnosti v Sarajevu. Večkrat je bil uvrščen v ožji izbor za nagrado Alije Kučukalića. Je član ULUBiH in ULUKS, ter član umetniškega sveta ULUBiH (od 2014) in ULUKS (od 2022). Leta 2018 je pridobil status izjemnega samostojnega umetnika. Do zdaj je imel več samostojnih razstav, med drugim: Galerija Mlaz (Počitelj, BiH, 2023 in 2020), Galerija Collegium Artisticum (Sarajevo, BiH, 2021), Video razstava (Sarajevo – Bistrik, BiH, 2020), Galerija SŠPU (Srednja šola za uporabne umetnosti, Sarajevo, BiH, 2019), Galerija Zvono (Sarajevo, BiH, 2018), Galerija Roman Petrović (Sarajevo, BiH, 2016), La Galerie A (Angers, Francija, 2014), CeKA Charlama Depot – Skenderija (Sarajevo, BiH, 2013). Sodeloval je na več kot 80 skupinskih razstavah v Bosni in Hercegovini ter tujini. Je prejemnik nagrade za eksperimentalno risbo na 24. bienalu risbe v Mostarju (2024). Udeleženec številnih mednarodnih likovnih kolonij in umetniških rezidenc doma in v tujini. Živi in ustvarja v Sarajevu.

Povezava do originalnega članka

Dragan Vojvodić: Sound(less)/(Brez)zvočno
2025-10-10 18:00 - 2025-11-08 13:00 | Maribor center / artKIT, Glavni trg 14, Maribor
Odprtje samostojne razstave Dragana Vojvodića: Sound(less)/(Brez)zvočno
Vljudno vabljeni na odprtje samostojne razstave Sound(less)/(Brez)zvočno intermedijskega in interdisciplinarnega umetnika Dragana Vojvodića, ki bo v petek, 10. oktobra 2025, ob 18. uri v razstavišču artKIT. Ob odprtju bo umetnik izvedel glasbeni performans.
Razstava povezuje avtobiografski diskurz z idejami avantgardnih in konceptualnih umetniških praks, pri čemer preizprašuje zvok in njegovo odsotnost. Avtor izhaja iz lastne izkušnje – glasbe/zvoka – da bi artikuliral prostor, v katerem se slušno spremeni v vizualno, kar ustvarja novo okoliščino in pripoved.

Povezava do originalnega članka

TRAFIKA OB PARKU
2025-10-11 00:00 - 2025-10-31 00:00 | Maribor center / Trafika ob Mestnem parku
Jerneja Ferlež: SPOMINI – POMENI – REFLEKSIJE
Ko so ob koncu 20-ih let 20. st. postavili trafiko ob parku, je gotovo niso umestili brez razmisleka – časopisi pred vstopom v park, blizu kavarne, drobne tiskovine blizu upravnega poslopja. Kot trafika je zgradba delovala še dolgo po drugi svetovni vojni, nato pa so se tu zvrstile zelo različne dejavnosti. Nekaj časa je samevala.
Zgradbe so tudi sidrišča osebnih in kolektivnih spominov in prav ti so osrednji del tokratne razstave. Čeprav so raznoliki, imajo veliko stičnih točk. Sporočajo, da imajo prostori za ljudi različne pomene – v nekaterih okoliščinah se nanje navežejo in jih čutijo kot svoje, v drugih jih komaj opazijo.
Največ spominov nastaja v obdobjih, ko so javnosti dostopni v najširšem pomenu besede, najmanj pa takrat, ko so nefunkcionalni. Razstava je del programa Dnevov evropske kulturne dediščine.
V Trafiki ob Mestnem parku bo na ogled bo do 31. oktobra in sicer:
– ob torkih in četrtkih od 16:00 do 18:00
– ob sobotah od 10:00 do 12:00

Povezava do originalnega članka

Eko Drava
2025-10-18 10:00 - 2025-11-20 18:00 | Maribor center / UGM Kabinet, Strossmayerjeva ulica 6
Vabljeni na ogled del likovnega ex-tempora Eko Drava, kjer avtorji predstavljajo dela na temo življenje ob Dravi. V preteklosti je največja slovenska reka oblikovala pokrajino in usmerjala življenje ljudi. Drava je bila pomembna prometna, transportna in komunikacijska os, raba okolice pa je bila pretežno omejena na pašnike in travnike. Kakšna pa je reka Drava in življenje ob njej danes?
Strokovna žirija v sestavi umetnostna zgodovinarka Tatjana Pregl Kobe, likovni kritik Mario Berdič in slikar Bogdan Čobal je podelila nagrade in priznanja, na razstavo pa je sprejela dela naslednjih avtorjev: Renato Arnejčič, Igor Banfi, Katja Bednarik Sudec, Natalija Berezina, Andreja Budar, Vlasta Črčinovič Krofič, Otmar Gaiser – Pati, Anka Kante, Filip Kovačič, Ana Krajnc, Gregor Kraljić, Andrej Lešnik, Kristina Tinca Lešnik, Zdravko Luketič, Stanislav Lukić, Ivan Lužnik, Marjan Marksl, Suzana Marovt, Mateja Ogorevc, Janez Ovsec, Suzana Pirtovšek, Mojmir Plevnik-Mojč, Štefi Ramšak, Mira Senekovič, Marjan Šenk, Sonja Šmigoc, Slavica Štrukelj Kokoravec, Zlatka Terlevič, Cveto Vidovič, Melita Vidovič, Oto Vogrin, Slavica Zalokar, Melita Zorman.
Nagrade (potapljaški tečaj Potapljaškega društva MB) prejmejo: Stanislav Lukić, Cveto Vidovič in Oto Vogrin, pohvale Andrej Lešnik, Marjan Marksl, Mojmir Plevnik – Mojč.
Nagrado (samostojno razstavo v letu 2026 v Hramu kulture Arnolda Tovornika) prejme Igor Banfi.

Povezava do originalnega članka

ZAPISI PROTI VOJNI/SCHREIBEN GEGEN DEN KRIEG: Ingeborg Bachmann 1926–1973
2025-10-20 00:00 - 2025-10-31 00:00 | Maribor center / UKM, Gospejna ulica 10, Maribor
Razstava, posvečena Ingeborg Bachmann, osvetljuje njen protivojni opus skozi biografsko-kronološki prikaz z novimi besedili in fotografijami, pripravljena pa je ob 35. obletnici Avstrijske čitalnice Maribor.
Razstava, posvečena Ingeborg Bachmann, se ob tej priložnosti osredotoča na avtoričino protivojno pisanje. Čeprav je ta motiv vodil njeno pisanje že od samega začetka, je bilo to osrednje vprašanje njenega življenja in pisanja doslej deležno malo pozornosti. Slike in besedila na razstavi sledijo pregledni biografsko-kronološki razporeditvi, spremljajo jih komentarji, zaradi česar je razstava hkrati uvod v življenje in delo Ingeborg Bachmann.
Predstavljena so nedavno objavljena besedila in fotografije iz njene zasebne zapuščine. Razstavo soorganizira Avstrijski kulturni forum Ljubljana ob 35. obletnici Avstrijske čitalnice Maribor.

Povezava do originalnega članka

Otvoritev razstave Neže Perovšek: The wasps are stinging themselves dry
2025-10-24 19:00 - 2025-11-28 22:00 | Maribor center / Tkalski prehod 4, 2000 Maribor
Neža Perovšek z miselnostjo arhivistke raziskuje breme predmetnosti. Iz osebnega arhiva ustvarja digitalne in slikarske abstrakcije, ki združujejo preteklost in izkušnje ter razkrivajo subtilen družbeni komentar in proces samozavedanja.Neža Perovšek se v svoji likovni praksi loteva vprašanja bremena nuje predmetnosti z miselnostjo arhivistke, ki kritično preizprašuje tako svoje fizično kot družbeno okolje. Fotografske dokaze svojega obstoja najprej pretvarja v digitalne plasti, jih transformira in nato z mehko slikarsko intervencijo preobrazi v abstraktne podobe, ki ohranjajo sledi meja med združenimi elementi. Če je v preteklih projektih črpala tudi iz neosebnih virov, se tokrat osredotoča predvsem na lasten arhiv, kjer združevanje podob ustvarja abstrahirano podobo akumuliranih izkušenj. Njena dela delujejo kot skrivnostne pripovedi – v nerazpoznavnih podobah se skrivajo umetničina preteklost, doživetja in refleksije sveta, ki ga beleži. Prek naslovov in subtilnih namigov umetnica vstopa tudi v prostor angažirane umetnosti, kjer družbeni komentar deluje skozi tiho refleksijo zunanjih vplivov na osebno življenje. S tem njene slike udejanjajo preobrazbo odvečnega v izostreno samozavedanje in premišljeno prisotnost.

Povezava do originalnega članka

[Kulturni inkubator] Hiša strahov
2025-10-25 11:00 - 2025-10-30 15:00 | Kulturni inkubator
Animoku Halloween special
HIŠA STRAHOV
25. – 30. oktober 2025 // Kulturni inkubator
Društvo Animoku bo svoj oktobrski Animoku Otaku Kaisho dogodek nadgradilo v dvodnevni Animoku Halloween Special, ki bo v soboto in nedeljo, 25. in 26. oktobra 2025 v Kulturnem inkubatorju. Eden od vrhuncev dogodka bo hiša strahov, zasnovana kot soba pobega, ki bo v Kulturnem inkubatorju postavljena vse do četrtka, 30. oktobra 2025.
Animoku Otaku Kaisho Halloween special bo v Kulturnem inkubatorju v soboto, 25. oktobra, od 11. do 22. ure ter v nedeljo, 26. oktobra, od 11. do 19. ure. Člani društva v tem času napovedujejo bazar, Halloween kviz, tematske namizne igre in posebne foto kotičke.

Sobotni Halloween bazar bo sestavljen iz ulice umetnikov, kotička Bring&Buy ter geekshopa z do dvema sodelujočima trgovinama.

Prav tako v soboto, 25. oktobra, bo ob 11. uri v Kulturnem inkubatorju vrata odprla tudi prav posebna hiša strahov, zasnovana kot soba pobega in bo odprta vse do vključno četrtka, 30. oktobra 2025.
Zgodba sobe pobega bo v ospredje postavila eno bolj znanih slovenskih legend, vsi, ki bodo 25. ali 26. oktobra uspešno rešili uganke in se prebili skozi zastrašujoče kotičke prebujenega slovenskega zla, bodo sodelovali tudi v žrebu za lepo nagrado.

Povezava do originalnega članka

Kreativarna: Ustvari avdio-reaktivno grafiko z orodjem TouchDesigner
2025-10-27 16:00 | Maribor center / Kulturni inkubator, Koroška cesta 18
Brezplačna delavnica: Ustvari avdio-reaktivno grafiko z orodjem TouchDesigner
V ponedeljek, 27. oktobra 2025, se ob 16. uri v Kulturni inkubator vračata Beti Trstenjak in Melani Kumin s Kreativarno.
Na tokratni delavnici bodo udeleženci ustvarili avdio-reaktivno grafiko. Na jesenski Kreativarni, ki bo v ponedeljek, 27. oktobra 2025, ob 16. uri v Kulturnem inkubatorju bomo spoznali osnove programa TouchDesigner in ustvarili svoje avdio-odzivne grafike, ki bodo reagirale ob predvajanju glasbe. Skupaj bomo ustvarili preprost VJ set – vizualije, ki bodo spremljale živo igrano klavirsko glasbo. Delavnica je primerna za začetnike. Zaželeno je, da na srečanje prinesete svoj prenosnik, če je to možno.
Število mest je omejeno (15), obvezne so predhodne prijave. Delavnico vodita Melani Kumin in Beti Trstenjak.

Povezava do originalnega članka

Protorenesansa
2025-10-27 17:00 | PEKARNA MAGDALENSKE MREŽE
27. 10. 2025 ob 17.00, Pekarna Magdalenske mreže
Predavanja iz umetnostne zgodovine: Novoveška arhitektura in umetnost

Protorenesansa

V ponedeljek, 27. 10. 2025, ob 17.00 vabimo v prostore Pekarne Magdalenske mreže na prvo predavanje iz umetnostne zgodovine v tem ciklu, ko govorimo o novoveški arhitekturi in umetnosti.

Novoveška arhitektuai in umetnost obravnava renesančni, baročni in historični slog in obsega čas med 15. in 19. stoletjem. Nadaljevanje lanske teme Umetnost srednjega veka bo Novoveški arhitekturi in umetnosti v letu 2026 sledila predavanja Moderna in sodobna arhitektura in umetnost. Tako bo sklop triletnih predavanj tudi vsebinsko zaokrožen in bo udeleženim ponudil spoznavanje umetnosti skozi arhitekturo Evrope.

Poglabljanje znanja s področja novoveške arhitekture in umetnosti bo vzpodbudilo kritični premislek, odprlo pogovor o arhitekturi, umetninah in simboliki le-teh. Tekom predavanj bomo spoznavali primerjalno analizo slogov in simbolov v različnih obdobij.

Že sedmo leto zapovrstjo nadaljemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

Portal krstilnice / Avtor: Tango7174 – lastno delo; licenca: CC BY-SA 4.0; URL: https://commons.wikimedia.org/w/index.php?curid=10985602

Protorenesansa

je izraz, ki označuje umetnost, ki se je razvijala pred letom 1400 in je napovedovala razvoj sloga kasnejših stoletij, saj je z naslonom na antično tradicijo predstavljala navdih in vzor umetnikom kasnejšega časovnega razvoja.

Osem predavanj in en terenski ogled bo razdeljen po sklopih:

Protorenesansa, Zgodnja renesansa, Visoka renesansa, Zgodnji barok, Zreli barok, Pozni barok, Klasicizem, Neoslogi in historicizem

Vabljen_a, da se nam pridružiš!

Povezava do originalnega članka

94. SPOMINJANJA: Tine Varl in Nužej Tolmajer – kulturna animatorja
2025-10-27 17:00 | Maribor center / UKM, Gospejna ulica 10, Maribor
Spomin na Tineta Varla in Nužeja Tolmajerja, ustvarjalca, ki sta obogatila slovensko kulturno dediščino.Zapustila sta nas Tine Varl in Nužej Tolmajer, dolgoletna ustvarjalca in organizatorja. Bila sta nepogrešljiva v slovenski kulturi. Čeprav sta prihajala vsak s svoje strani državne meje, sta uresničila številne skupne projekte, ki so se odzivali na kulturne potrebe, prebujali željo po kulturnem ustvarjanju ter sooblikovali skupen slovenski kulturni prostor. Tine v lutkarstvu in Nužej v narodopisju, oba sta trajno obogatila našo kulturno zakladnico.
O tem bodo spregovorili mag. Breda Varl, Marica Hartmann, dr. Štefan Merkač, mag. Martina Piko-Rustja, Martin Kuchling in dr. Danijel Grafenauer.
Pokrovitelj tokratnih Spominjanj je Klub koroških Slovencev Maribor.
Veseli bomo vašega obiska!

Povezava do originalnega članka

[Galerija Media Nox] Ana Malnar: Be coming
2025-10-29 18:00 - 2025-11-20 18:00 | Galerija Media Nox
RAZSTAVA ANE MALNAR
BE COMING
29. oktober – 20. november 2025 // Galerija Media Nox
V Galeriji Media Nox bo v sredo, 29. oktobra 2025, ob 18. uri odprtje razstava likovnih del mlade umetnice Ane Malnar z naslovomo Be coming. Razstava, katere kurtorka je Rebeka Tašič, bo na ogled do 20. novembra 2025.
Mlada umetnica Ana Malnar se v svoji slikarski razstavi predstavlja z deli, ki ponujajo večplastno interpretacijo. Že sam naslov z besedno igro razgalja raznolikost konceptov, ki pa so predvsem odvisni od gledalčevega razmišljanja in dojemanja. Ti se razpenjajo od ironičnih do provokativnih in omogočajo nadaljno odprtost za tematiziranje in diskurz o samih delih.

Povezava do originalnega članka

Breplačno vodenje: Po poteh mestnega parka in mestnih gozdov Maribora
2025-10-31 16:00 | Maribor center
Vabljeni na breplačno vodenje ob svetovnem dnevu mest: Po poteh mestnega parka in mestnih gozdov Maribora.
Maribor je nosilec naziva ‘European Best Green Capital 2025’ in se ponaša z edinstveno kombinacijo naravnih danosti, kulturne krajine, zelenih površin, parkov in urbanih gozdov.
Na približno dvournem vodenju po mestnem parku in Piramidi bomo izvedeli nekaj več o zanimivi zasnovi mestnega parka, pomenu povezave z vinogradniško krajino in gozdovi v njegovem zaledju ter njegovih dendroloških posebnostih.
Svetovni dan mest obeležujemo vsako leto 31. oktobra že od leta 2014. Združeni narodi s tem mejnikom spodbujajo k trajnostnemu razvoju mest in k sodelovanju pri reševanju sodobnih izzivov urbanizacije.
Odhod:petek, 31. 10. 2025, ob 16:00
Izhodišče:Akvarij – terarij v mestnem parku
Oprema:športna obutev
Zahtevnost:voden sprehod, primeren za vsakogar
Prijave in informacije: Borut Ambrožič

031 680 301
ambrozicborut2@gmail.com

Sprehod bo izveden v sodelovanju s Hortikulturnim društvom Maribor in v sodelovanju z Višjo strokovno šolo za gostinstvo in turizem Maribor.

Povezava do originalnega članka

Lončarska delavnica Unikatni krožnik
2025-10-31 18:00 - 20:00 | Maribor center / Mesarski prehod 5, Maribor (Lent)
Unikatni krožnik
Petkov večer za ustvarjanje – z rokami v glini, s srecem pri detajlih. Ustvari svoj edinstven krožnik, mi pa poskrbimo, da bo zasijal z glazuro.
Petek, 31. 10.2025, od 18:00–20:00 ure
Delavnica na Lentu, Mesarski prehod 5 Z vami bo Tina.
Cena: 45 € / osebo Na voljo le 5 prostih mest!
PRIJAVA
064 153 671
info@loncarskicentermaribor.si
Prijavi se in si vzemi večer zase — za ustvarjalnost, glino in dobro družbo!

Povezava do originalnega članka

Heroj 4.0 – Business as Usual
2025-11-01 20:00 | IntimniOder.GT22
IntimniOder.GT22
Heroja sta se ponovno znašla pred bitko svojega življenja. Združila sta moči in medsebojno borbo odložila na stran. Ne borita se več za publiko. Ali proti njej. Borita se skupaj s publiko: za vsebino, za smisel in za čas.
Avtorja in igralca: Uroš Kaurin in Vito Weis
Produkcija: Moment, Gledališče Glej
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Zgodnja renesansa
2025-11-03 17:00 | PEKARNA MAGDALENSKE MREŽE
3. 11. 10. 2025 ob 17.00, Pekarna Magdalenske mreže
Predavanja iz umetnostne zgodovine: Novoveška arhitektura in umetnost

Zgodnja renesansa

V ponedeljek, 3. 11. 2025, ob 17.00 vabimo v prostore Pekarne Magdalenske mreže na drugo predavanje iz umetnostne zgodovine v tem ciklu, ko govorimo o novoveški arhitekturi in umetnosti.

Novoveška arhitektuai in umetnost obravnava renesančni, baročni in historični slog in obsega čas med 15. in 19. stoletjem. Nadaljevanje lanske teme Umetnost srednjega veka bo Novoveški arhitekturi in umetnosti v letu 2026 sledila predavanja Moderna in sodobna arhitektura in umetnost. Tako bo sklop triletnih predavanj tudi vsebinsko zaokrožen in bo udeleženim ponudil spoznavanje umetnosti skozi arhitekturo Evrope.

Poglabljanje znanja s področja novoveške arhitekture in umetnosti bo vzpodbudilo kritični premislek, odprlo pogovor o arhitekturi, umetninah in simboliki le-teh. Tekom predavanj bomo spoznavali primerjalno analizo slogov in simbolov v različnih obdobij.

Že sedmo leto zapovrstjo nadaljemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

Termin označuje obdobje med letom 1350 in 1400. Čas je zaznamovan z razvojem linearne perspektive in temelji renesančne arhitekture. Firence, kot mesto bogastva, znanja in presežkov, zavzamejo osrednje mesto v umetnosti in pustijo pečat na nadaljnji razvoj umetnosti. Brunelleschi, Ghiberti, Donatello in Masaccio poskrbijo za preboj, zato jih bomo tudi podrobneje spoznali tekom predavanja.

Osem predavanj in en terenski ogled bo razdeljen po sklopih:

Protorenesansa, Zgodnja renesansa, Visoka renesansa, Zgodnji barok, Zreli barok, Pozni barok, Klasicizem, Neoslogi in historicizem

Vabljen_a, da se nam pridružiš!

Povezava do originalnega članka

Raziskovanje likovnega jezika
2025-11-03 17:00 - 2025-11-14 15:00 | Maribor center / Preddvorana
V sklopu praznovanja 50. obletnice Univerze v Mariboru vas vljudno vabimo na ogled razstave “RAZISKOVANJE LIKOVNEGA JEZIKA”.
Razstava predstavlja likovna dela študentk in študentov Oddelka za predšolsko vzgojo, nastala v okviru študijskega procesa na Pedagoški fakulteti Univerze v Mariboru. Izpostavlja ustvarjalnost in raziskovalni duh študentk in študentov ter povezuje umetnost in izobraževanje znotraj univerzitetnega prostora.
Namen razstave je širši javnosti približati del dejavnosti, pri katerih bodoče vzgojiteljice in vzgojitelji ob spoznavanju likovne umetnosti razvijajo občutljivost za likovno izražanje ter pridobivajo znanja za ustvarjalno delo s predšolskimi otroki.
Veselimo se vašega obiska!

Povezava do originalnega članka

Radharani Pernarčič: Paviljon objemov
2025-11-03 18:00 - 2025-11-07 00:00 | Kultruni inkubator
RADHARANI PERNARČIČ: PAVILJON OBJEMOV
Plesna predstava v prepletu z vizualno razstavo
3. – 7. november 2025 // Kulturni inkubator

V Kulturni inkubator s svojim dvoletnim projektom Paviljon objemov prihaja umetnica Radharani Pernarčič. Otvoritev razstave bo v ponedeljek, 3. novembra 2025, ob 18. uri, že pred tem (med 16. in 18. uro), bo performativna izvedba somatsko-pozornostnih praks. Razstava bo na ogled do petka, 7. novembra 2025, ko bo najprej ob 15. uri performativna izvedba somatsko-pozornostnih praks, ob 16. uri pa bo sledil pogovor ob zatvoritvi razstave.
Radharani Pernarčič s svojim dvoletnim projektom Paviljon objemov izvija nit sanj in pobud da bi s soljudmi skupaj stkali drugačno tkanino človeštva. Tkanino več-kot-človeškega sveta. Toda k njeni pobudi se vzporeja še tisoč in ena manifestacija uzurpiranja, motenja, manipulacije, zlorabe »duhovnosti ali pač guncanja afen. Vsak vleče k sebi in drug čez drugega, nihče ne zasliši nikogar: otrplost. Relacije so vse bolj grobe in vse manj trdne. Avtorica zasluti nujo po kolektivnem ritualu zdravljenja socialnosti (relacijskosti). Ker očitno lahko zbolijo tudi relacije same po sebi.

Razstava Štajersko novo leto
2025-11-04 00:00 - 2025-11-11 00:00 | Maribor center / Trg svobode
Vid Kmetič in Rok Kajzer: Hudomušno in veselo martinovanje
Mariboru, kot najbrž že veste, novo leto praznujemo dvakrat. Drugič 31. decembra, prvič pa, menda še bolj množično kot zadnji dan leta, 11. novembra, ko se (z)godi tisto pravo “štajersko novo leto” oziroma martinovanje. Tokrat že štirideseto. Ob tej priložnosti sta Zavod za turizem Maribor in Društvo Trafika pripravila hudomušen pregled martinovanj, ki je na ogled na Trgu svobode, kjer je bilo organizirano prvo množično praznovanje dneva, ko naj bi po ljudskem prepričanju sveti Martin iz mošta naredil vino.
Njen naslov je seveda Štajersko novo leto, zavod in društvo pa z razstavo izpostavljata vzdušje, obiskovalce, ki se vsako leto ob krstu mošta in nato ob vinu ter glasbi veselijo nove letine skrbno pridelane kapljice vinarjev, ki jo ponujajo na stojnicah v središču Maribora.
Avtorja razstave Rok Kajzer in Vid Kmetič sta iz zakladnice fotografij izbrala dvajset fotografij, ki so jih v minulih letih na Trgu svobode, Glavnem trgu, Trgu Leona Štuklja in na Koroški cesti posneli fotoreporterji Večera Sašo Bizjak, Igor Napast, Janko Rath in Boris Vugrinec. Fotografije so pospremljene s hudomušnimi, zabavnimi naslovi.
“Prav takšno je tudi martinovanje, vsakokrat veselo, a zmeraj nekoliko drugačno,” še dodajata avtorja razstave in vabita k ogledu razstave na Trgu svobode.

Povezava do originalnega članka

Filip Kovačič & Plakolm
2025-11-04 10:00 - 2025-11-25 17:00 | Maribor center / Vodni stolp
Vabljeni na odprtje razstave, ki bo v petek, 7. novembra 2025, ob 17. uri.
Razstavo bo odprl likovni kritik g. Mario Berdič Codella.
Filip Kovačič Plakolm “PLACO” (1997) je že kot otrok našel veselje v risanju in ustvarjanju, ki ga spremlja vse do danes. V slikarstvo se je poglobljeno podal kasneje, po zaključku študija.
Po obdobju iskanja navdiha v tujini zdaj živi in ustvarja v Mariboru kot samostojni ustvarjalec kreativnih digitalnih vsebin – od 3D-vizualizacij in animacij do ilustracij.
Leta 2021 je diplomiral na Tehnični univerzi FH Joanneum v Gradcu, smer industrijsko oblikovanje. Sodeloval je pri številnih projektih z mednarodnimi podjetji, kot so Bosch, KTM in Mini. Poklicno pot je začel v Nemčiji kot pripravnik pri podjetju Mercedes-Benz, na oddelku za zunanje oblikovanje avtomobilov. Po zaključku pripravništva se je odločil nadaljevati študij in se specializirati na področju avtomobilskega oblikovanja.
Leta 2023 je na isti univerzi magistriral ter pridobil naziv magister umetnosti in dizajna. Pot do magisterija ga je znova vodila v Nemčijo, tokrat v podjetje BMW Group, kjer je na oddelku avtomobilske znamke Mini eno leto sodeloval pri serijskih projektih in hkrati opravljal kooperativno magistrsko nalogo.
Skozi vsa leta študija je raziskoval različne panoge oblikovanja in umetnosti. Posebej ga navdihujeta street art in pop culture. Njegov umetniški izraz se napaja iz sveta oblikovanja, ilustracije in animacije, kar se v njegovem delu zrcali v sproščenem prepletanju tehnik in pristopov. V nasprotju s strogimi in premišljenimi linijami, ki jih zahteva avtomobilski dizajn, so njegove slike igrive, skoraj pravljične ter polne živih barv in energije. Na videz preproste, a vsebinsko kompleksne, razkrivajo bogat svet različnih tehnik – od akrilnih barv do oljnih pastelov, markerjev in sprejev.

Povezava do originalnega članka

Knjižnični cikel: KATARINA KEČEK - OKUPATORJEVA HČI
2025-11-04 17:00 - 18:30 | Maribor center / Grajska kavarna, Trg svobode 1
Predstavitev knjige
Pisateljica in novinarka Katarina Keček v drugem romanu Okupatorjeva hči opisuje svojo zgodbo izbrisa iz registra slovenskih državljanov, ki se je zgodil z odločitvijo vlade leta 1991 in velja za eno največjih kršitev človekovih pravic v novejši slovenski zgodovini. Takrat je bila stara dvajset let in je bila študentka prvega letnika novinarstva, po izbrisu pa je bila celo brezdomka.
Dogodek bo usmerjala Danaja Lorenčič.
Foto: Mateja Jordović Potočnik

Povezava do originalnega članka

Hannah Koselj Marušič: SHE'S A 10: Posedovati telo
2025-11-04 18:00 - 2025-11-26 18:00 | Kulturni inkubator
RAZSTAVA HANNAH KOSELJ MARUŠIČ
SHE’S A 10: Posedovati telo // SHE’S A 10: Sit, Possess, Own. My body, your decor.
Torek, 4. november 2025 // ob 18. uri // Kulturni inkubator
V torek, 4. novembra 2025, bo v Kulturnem inkubatorju ob 18. uri odprtje razstave SHE’S A 10: Posedovati telo, pod katero se je podpisala Hannah Koselj Marušič. Odprtju bo sledil performans, ki ga bo umetnica ponovila še ob zaključku razstave v sredo, 26. novembra 2025.

Projekt SHE’S A 10: Posedovati telo umetnice Hannah Koselj Marušič skozi različne faze raziskuje, kako se (žensko) telo v sodobni patriarhalno-kapitalistični družbi razume, uporablja in vrednoti. Rdeča nit teh transformacij so velike tkanine iz satena, na katere je umetnica natisnila estetizirane fotografije svojih telesnih delov – razrezane, povečane, zglajene v podobah, ki hkrati vabijo in odtujujejo.
Sprva so tkanine služile kot kostum in rekvizit performansa: umetnica Hannah Koselj Marušič in plesalka/koreografinja Patricija Crnkovič sta jih nosili kot obleke, kot bi bili telesi sami oviti v lastne podobe, uporabljeni kot dekoracija. Po performansu so se tkanine preobrazile v galerijski objekt, v funkcijo fotografije. V naslednji stopnji projekta pa so se obiskovalke_ci z njimi srečevali v drugačni, intimnejši obliki, umetnica jih je dala razrezati in sešiti v okrasne blazine. Blazine so obdržale sled teles, saj tkanine niso bile oprane, hkrati pa so na njih ostali motivi razkosanega, estetiziranega telesa. Gledalci se z njimi niso srečevali le vizualno, temveč tudi fizično, praktično: nanje so sedli ob ogledu filma, sedli so torej na “telo”, ki je postalo dekorativno-praktični element, ki služi uporabnici_ku.
Ta, četrta variacija projekta SHE’S A 10, Posedovati telo, blazine potisne še korak dlje. Iz galerijskega objekta in praktičnega rekvizita postanejo predmet izmenjave, blago na prodaj. Performativni akt prodaje razgali logiko, ki je v teh podobah prisotna od vsega začetka: žensko telo v patriarhalni kapitalistični družbi ni zgolj telo, temveč dekoracija, estetski fragment, potrošni objekt. Kljub navideznem udobju, ki ga pričara ideja blazine, v njem ostaja tudi nekaj neudobnega. Blazine so intimne sledi, prežete z dotikom, bolečino in zgodovino performerk. Kupec tako postane del sistema, ki ga projekt kritizira, obenem pa se sooči z vprašanjem, kaj zares pomeni “posedovati” telo drugega.

Avtorica grafike je Hannah Koselj Marušič.

Povezava do originalnega članka

Moška pamet
2025-11-04 20:00 - 21:00 | Maribor center / Dvorana generala Maistra
Zakaj smo moški prepričani, da imamo prav, ženske pa nam govorite, da se motimo?
Moški smo zelo pametni, vsaj tako mi mislimo, kljub temu da nam ženske redno govorite, da nismo. Ampak mi vztrajamo pri svojem. Naša pamet je bolj racionalna kot ženska pamet. S tem se tolažimo, ko ugotovimo, da smo vas prizadeli ali spravili v neroden položaj. Vendar vztrajamo, ker samo to imamo. Moško pamet! Je posebna, ima svoje pomanjkljivosti in prednosti in pomanjkljivosti, vendar vam je ženskam zelo všeč. Razen takrat, ko vam ni.
Predstava »Moška pamet« je komedija o moškem in ženskem razmišljanju o vsakdanjem življenju, odnosih, ljubezni, otrocih, družini in seveda o seksu. Pri seksu je namreč največja razlika med moško in žensko pametjo, vendar, ker v tej predstavi nastopamo samo moški, o ženski pameti raje ne bomo govorilI. Razen tisto, kar je enostavno treba povedati.
Predstavo bodo otvorili trije mladi komiki, ki jih je Vid Valič povabil, da povejo še svoje mnenje, saj ga zanima ali je moška pamet vezana samo na posameznika ali kar na celoten moški spol. Če tudi vas to zanima, ste lepo vabljeni na uro in pol zabave, sproščenosti ter smeha
Trajanje predstave: 1 ura in 30 minut

Povezava do originalnega članka

Gringo Loco in Leglo zla: dva obraza resničnega kriminala
2025-11-05 18:00 - 19:00 | Maribor center / Mestna knjigarna Maribor, Mladinska knjiga, Ulica 10. oktobra 4, Maribor
Srečanje s Saro Volčič in Simonom Doma

Pridružite se nam na dogodku, kjer se bosta srečali dve najbolj pretresljivi resnični zgodbi našega časa – venezuelski pekel Simona Doma in domače črne kronike Sare Volčič.

Pogovor bo vodila kar Sara Volčič, novinarka, ki že tri desetletja brez dlake na jeziku razgalja največje zločine na naših tleh, tokrat pa bo stopila tudi v čevlje avtorice in sogovornice.
Simon Doma je zvezda knjižne uspešnice Gringo loco, ki je iz pekla venezuelskega zapora prišel nazaj med ljudi. Z nami bo delil svojo zgodbo o kazni, pokori in preobrazbi. Njegova biografija je šokirala in prevzela Slovenijo, zdaj pa jo lahko slišite v živo in ga osebno spoznate.

Pogovor bo vodila kar Sara Volčič, novinarka, ki že tri desetletja brez dlake na jeziku razgalja največje zločine na naših tleh, tokrat pa bo stopila tudi v čevlje avtorice in sogovornice.
Simon Doma je zvezda knjižne uspešnice Gringo loco, ki je iz pekla venezuelskega zapora prišel nazaj med ljudi. Z nami bo delil svojo zgodbo o kazni, pokori in preobrazbi. Njegova biografija je šokirala in prevzela Slovenijo, zdaj pa jo lahko slišite v živo in ga osebno spoznate.
Sara Volčič je avtorica Legla zla, brezkompromisne kriminalke o največjih slovenskih zločinih. Predstavila bo kaj vse se skriva za naslovnicami črne kronike in kako ti dogodki zaznamujejo našo družbo.
Vabljeni na večer dveh plati iste resničnosti, kjer bomo brez olepševanja govorili o tem, kam nas lahko popeljejo napačne odločitve, kako se družba spopada z nasiljem in kje so meje človeškega telesa in psihe.
Po dogodku sledi podpisovanje knjig in druženje z avtorjema.

Dogodek je del kulturnega programa knjigarne, ki ga sofinancira Javna agencija za knjigo Republike Slovenije. Pridružujemo si pravico do sprememb v programu prireditev.
Organizator dogodka je Mladinska knjiga.

Povezava

Pogovor z Miho Lamprehtom o romanu Vrij
2025-11-05 18:00 - 19:00 | Maribor center / Knjigarna Beletrina, Grajski trg 2
Z Miho Lamprehtom se bo o romanesknem prvencu Vrij pogovarjal Bojan Sedmak
Roman Vrij je preplet naključij, zgodb iz preteklosti, aktualnih dogodkov, političnih in gospodarskih spletk, skritih vohunskih dejavnosti in razkritih skrivnosti. Ustvarja navidez nerešljiv klobčič, ki akterje tega dinamičnega dela pripelje do roba ali jih pahne čez.
Miha Lampreht je dobra štiri desetletja ohranil profesionalno zvestobo javnemu radiu, kjer je začel kot novinar, kasneje kot komentator, urednik, dopisnik. Enajst let je bil tudi direktor te medijske hiše. Med letoma 1989 in 1996 je bil dopisnik iz Moskve. Dopisniškega dela se spominja kot najbolj intenzivnega novinarskega stresnega testa.
Prepričan je, da iskanje resnice ali približka resnice ni nikoli končan proces. Končal je Pravno fakulteto Univerze v Ljubljani, je publicist, iz ruščine pa je med drugim prevedel dela Suhova, Akunina, Marinine in Politkovske. Leta 2023 je izdal knjigo Kratka zgodovina vojne v Ukrajini, leto zamujenih priložnosti.
Vrij je njegov romaneskni prvenec.

Povezava do originalnega članka

ZEMLJEVID SPOMINOV - Maja Pegan
2025-11-05 18:00 - 2025-11-14 18:00
samostojna razstava Maje Pegan
lokacija: avlaGT22 (vhod z Židovskega trga, Maribor)
odprto: vsak delovnik med 16.00 in 19.00 do 14. 11
Pridružite se Maji Pegan na otvoritvi samostojne razstave Zemljevid spominov.
Skozi meandre spominov nas bo s šarmom popeljal Miha Horvat.
Mojstrsko tehnično podporo je zagotovil Simon Sedmak.
Zvokovna podpora in medijski partner je Radio MARŠ.
Prosimo, da s seboj prinesete vašega pametnega sopotnika – telefon z QR bralcem in najljubše slušalke. Sta namreč ključa do skritih zgodb, ki jih razkriva Zemljevid spominov.
Doživetje ne bi bilo mogoče brez vseh, ki so mi zaupali delček svojega življenja, še posebej srčnih stanovalcev Doma Danice Vogrinec.
Hvala tudi podjetju Mikro+Polo d.o.o., za velikodušno podporo in dobavo gojilnic spominov.
Projekt sofinancirata Mestna občina Maribor in Ministrstvo za kulturo.
Povezava

Limit dostojanstva
2025-11-06 09:30 - 15:00 | Maribor center / Mali oder Narodnega doma
Kako je mogoče spreminjati sistem, če ga ne preizprašujemo? Kako je, če vam zaradi identitete omejujejo dostop do osnovnih storitev?
Kako je mogoče spreminjati sistem, če ga ne preizprašujemo? Kako je, če vam zaradi identitete omejujejo dostop do osnovnih storitev? Kakšna je pravičnost, če so pravila izključujoča? Kaj se zgodi, ko dostojanstvu postavimo omejitve?
Pridružite se nam na predstavi, na kateri bomo s prodornim medijem zakonodajnega gledališča na odru prikazale_i izzive priseljenskih skupnosti. S pomočjo gledališča zatiranih se bomo v predstavi poglobili v sistemske ovire, s katerimi se soočajo osebe s priseljenskim ozadjem – ovire, ki dostojanstvo potiskajo do skrajnih meja in še dlje. V predstavi razkrivamo nevidne zidove, ki jih za priseljence ustvarjajo pristranski zakoni in politike:
– s samovoljnim zavračanjem osnovnih storitev,
– tako, da brez pojasnil ali predhodnih obvestil ukinejo podporne sisteme,
– z dolgotrajnimi, nečloveškimi birokratskimi postopki.
Naše zgodbe ne govorijo zgolj o sistemih, govorijo predvsem o ljudeh. Razkrivajo, kako lahko na videz »nevtralni« zakoni posameznicam_kom jemljejo dostojanstvo, jih izključujejo iz družbe in ohranjajo neenakost.
Vabimo vas, da za hip vstopite v čevlje oseb s priseljensko izkušnjo, se soočite s statusom quo in skupaj z nami iščete rešitve. Spraševale_i se bomo, komu služijo obstoječi zakoni, komu škodijo in kako jih lahko spremenimo, da bodo spoštovali dostojanstvo vseh.
Dogodek bo potekal v slovenščini, angleščini in morda še kakšnem jeziku. Vstop je prost!

Povezava do originalnega članka
